ChatGPT

ChatGPT ha'e peteĩ bot oñemongetáva oipurúva ava japopyre arandu, OpenAI omoheñói ary 2022 jave. Ha'e peteĩ tembiporu oñemoarandúva kombutadórape, ombohovaikuaa ha oñemongetakuaa oñemba'eporandúvo ichupe.

ChatGPT oñepyrũ ára 30 jasypateĩ 2022 ha pya'e herakuã tuichaite ohaikuaa porãitégui ha ombohovaikuaapa umi mba'eporandu, jepémo oĩ he'íva sapy'ánte ikatu ojavy.

Oĩ tetã ojoko ko tembiporu ani hag̃ua ojeipururei, ha'éva Chína, Rrúsia, Itália, Irã, ha heta tetã Áfrikape.

ChatGPT, oúva ingleñe'ẽgui Generative Pre-trained Transformer (he'iséva Moambueha Oñemoha'ãmbámava Omoheñóiva), oñembokatupyry oñemoarandúvo umi mba'e oĩva Internet-pe. Oĩ jepémo yvypóra oñangarekóva marandukuérare ani hag̃ua oñemoarandu mba'e ijapúvare.

 Mandu'apy 

Ñemohenda:Mba'aporekokuaa